Public procurement notice: Contract Notice
Published: 2024-12-24
Buyer: ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ Μ.Α.Ε. (ΚτΠ Μ.Α.Ε.)
Country: GR
Region: EL304
Contract type: Services
Procedure: Open procedure
CPV classification: 48000000 | 72000000 | 72222300: Information technology services | 72262000: Software development services | 80533100
Estimated value: 1226100 EUR
Submission deadline: 2025-02-03
Award criteria: quality, price
EU fund: eu-funds

Technical requirements: Aντικείμενο της σύμβασης αποτελεί η δημιουργία Ολοκληρωμένου Πληροφοριακού Συστήματος (ΟΠΣ) που θα ικανοποιεί το σύνολο των επιχειρησιακών αναγκών των οργανικών μονάδων της Εθνικής Αρχής Διαφάνειας (εφεξής ΕΑΔ ή Αρχή) με ελεγκτικές αρμοδιότητες, υποστηρίζοντας τον πλήρη κύκλο ζωής των επιθεωρήσεων και ελέγχων που διενεργεί η ΕΑΔ σε όλους τους φορείς που εμπίπτουν στο πεδίο εφαρμογής του ελεγκτικού της έργου.
Σκοπός του έργου είναι ο πλήρης ψηφιακός εκσυγχρονισμός του ελεγκτικού έργου της ΕΑΔ, στο πλαίσιο της στρατηγικής στόχευσης της Αρχής για σταδιακό, πλήρη ψηφιακό μετασχηματισμό. Το ΟΠΣ Διαχείρισης Επιθεωρήσεων & Ελέγχων θα υποστηρίξει ψηφιακά το σύνολο των επιχειρησιακών αναγκών των Επιθεωρητών – Ελεγκτών της Αρχής και για τον σκοπό αυτό θα περιλαμβάνει ένα σύνολο από λειτουργικές και τεχνικές απαιτήσεις οι οποίες σχετίζονται με την προσαρμογή υφιστάμενων λειτουργιών, την υλοποίηση νέων και τη δυνατότητα ενσωμάτωσης μελλοντικών. 
(Παρ.1.3 και Παράρτημα Ι της Διακήρυξης)
Ο Ανάδοχος θα πρέπει να εγκαταστήσει το Σύστημα στον κόμβο Government Cloud (G-Cloud) και να παραδώσει σε πλήρη λειτουργία το σύνολο του ζητούμενου λογισμικού στον Φορέα Λειτουργίας.
Ο Ανάδοχος θα προσφέρει τις υπηρεσίες του κατά κύριο λόγο στις εγκαταστάσεις του Φορέα Λειτουργίας αλλά και σε όποια άλλα σημεία προκύψουν από τις απαιτήσεις του Έργου εντός του ν. Αττικής. 
Ο Ανάδοχος στα σημεία εγκατάστασης του λογισμικού υποχρεούται να εκτελέσει οποιαδήποτε εργασία απαιτείται για την εγκατάσταση και καλή λειτουργία του Συστήματος.
Τόπος υποβολής των παραδοτέων είναι η έδρα της ΚτΠ Μ.Α.Ε.
(παρ.7.9.5 του ΠΑΡ/ΤΟΣ I της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, ήτοι ανάπτυξη πληροφοριακών συστημάτων.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης.
 (παρ. 2.2.4 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2021-2022-2023) κατ’ ελάχιστον ίσο με το 150% της εκτιμώμενης αξίας της υπό ανάθεση σύμβασης μη περιλαμβανομένου του ΦΠΑ και των δικαιωμάτων προαίρεσης, για την οποία υποβάλλει προσφορά.
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.  
 (παρ. 2.2.5 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.
Συγκεκριμένα απαιτείται κατά τα τελευταία  πέντε (5)* έτη, από την καταληκτική ημερομηνία υποβολής των προσφορών, να έχουν υλοποιήσει επιτυχώς ή να έχουν συμμετάσχει στην υλοποίηση με ποσοστό μεγαλύτερο του 50% στα παρακάτω ολοκληρωμένα έργα και μελέτες:  
•	Τουλάχιστον τρία (3) έργα Πληροφορικής, με ένα εξ αυτών τουλάχιστον να αφορά σε φορέα Δημόσιου Τομέα, με αντικείμενο τον σχεδιασμό, ανάλυση, ανάπτυξη και υποστήριξη πληροφοριακών συστημάτων που περιλαμβάνει συστήματα διαχείρισης υποθέσεων, διαχείρισης ροών εργασιών (Workflow Management) ηλεκτρονικών υπηρεσιών  και διαλειτουργικότητα με τρίτα συστήματα και με προϋπολογισμό ίσο η μεγαλύτερο από 600.000 ευρώ χωρίς Φ.Π.Α το καθένα. 
•	Τουλάχιστον δύο (2) έργα Επιχειρησιακής Ευφυϊας, με αντικείμενο τον σχεδιασμό, ανάλυση, ανάπτυξη και υποστήριξη ολοκληρωμένου συστήματος Business Intelligence καθώς και τον σχεδιασμό δεικτών και αναφορών και με προϋπολογισμό ίσο η μεγαλύτερο από 100.000 ευρώ χωρίς Φ.Π.Α το καθένα.  
•	Δύο (2) έργα ασφάλειας και προστασίας προσωπικών δεδομένων, εκ των οποίων τουλάχιστον ένα (1) έργο που να αφορά στην προστασία προσωπικών δεδομένων των φυσικών προσώπων και ένα (1) έργο που να αφορά στην ασφάλεια πληροφοριών / πληροφοριακών συστημάτων και να περιλαμβάνει μελέτη εκτίμησης αντίκτυπου προστασίας δεδομένων κατά τα προβλεπόμενα στο άρθρο 35 του Κανονισμού (ΕΕ) 2016/679 (ΓΚΠΔ) και του άρθρου 65 του ν.4624/2019, όπως ισχύει
•	Μία (1) μελέτη σχεδιασμού ή έργο που να αφορά στην υλοποίηση δράσεων τεχνητής νοημοσύνης στον Δημόσιο ή Ιδιωτικό Τομέα που να περιλαμβάνει ανάπτυξη μοντέλων μηχανικής μάθησης και προσδιορισμό επιχειρησιακών και οργανωτικών αλλαγών που κρίνονται αναγκαίες για την επιτυχή εφαρμογή τέτοιων δράσεων.
Οι εκτελεσθείσες συμβάσεις, οι οποίες θα δηλωθούν για την κάλυψη των τελευταίων τριών σημείων του παρόντος, δηλαδή ως έργα Επιχειρησιακής Ευφυΐας ή έργα ασφάλειας και προστασίας προσωπικών δεδομένων ή μελέτες σχεδιασμού για υλοποίηση δράσεων τεχνητής νοημοσύνης, δεν αποκλείεται να αποτελούν τμήματα της ίδιας σύμβασης, η οποία θα δηλωθεί ως έργο Πληροφορικής για την κάλυψη του πρώτου σημείου του παρόντος.
*Επισημαίνεται ότι η τεκμηρίωση της Τεχνικής Ικανότητας ζητείται να αποδεικνύεται πλέον της τριετίας λόγω του εξειδικευμένου αντικειμένου του έργου και της περιορισμένης υλοποίησης και ολοκλήρωσης έργων στην χώρα κατά την τελευταία τριετία  προκειμένου να εξασφαλιστεί η όσο το δυνατό μεγαλύτερη συμμετοχή οικονομικών φορέων στη διαγωνιστική διαδικασία δηλαδή για την εξασφάλιση του θεμιτού ανταγωνισμού μεταξύ των οικονομικών φορέων προς όφελος του έργου.
 (παρ. 2.2.6.1 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου σύμφωνα με την παρ. 2.2.6.2 της Διακήρυξης.


Winner: Publications Office of the European Union